مَہیما چودھری

مَہیما چودھری (پیدٲیش ریتو چودھری 13 سَتَمبَر 1973) چھےٚ اَکھ ہندوستٲنہ اداکأر یوٚس بنیٲدی طور پٲٹھؠ ہنٛدی فلمن مَنٛز کٲم چھےٚ کران۔ چودھری ین کٔر فلمن مَنٛز قدم تھونہٕ برٛونٛہہ کیٚنٛہہ ماڈلنگ تہٕ ٹیلی ویژن اشتہارٕ، 1997 چہ رومانوی ڈراما فلم پردیسس سٟتؠ، ییٚمہ خٲطرٕ تٔمس بہتٔریٖن زنانہٕ ڈیبیوک فلم فیئر ایٚوارڈ میوٗل۔

 ذٲتی زِندگی  

1999 تھس مَنٛز دل کیا کرے چہ شوٹنگہ دوران گوٚو چودھری أکس کار حٲدثہٕ مَنٛز مُلوَث، أمہ سٕنٛز کار گٔیہ بنگلور مَنٛز أکس ٹرکس سٟتؠ ٹکرٕ تہٕ حٲدکشہٕ کس نٔتیٖجس مَنٛز آیہ أمہ سٕنٛدس بو٘تھ پؠٹھ شیشہ ہٕنٛد واریاہ ٹکرٕ کڑن۔

چودھری ین کوٚر 2006 ہس مَنٛز بوبی مکھرجیس سۭتہ خانٛدر۔ تمن زاے کوٗر 2007 تس مَنٛز تہٕ جورٕ گٔیہ جُدا 2013 ہس مَنٛز ۔

چودھری آیہ 2022 ہس مَنٛز بریسٹ کینسرٕچ تشخیص تہٕ کامیٲبی سان علاج کرنہٕ۔ أمہ کوٚر ذکر ز کامیڈی شوو مثلا کپل شرما شو کٔر بیمار نش صحت یاب گژھنس دوران تس مدد۔

 حَوالہٕ